टूटी कुर्सी का सहारा लिया, सीतारमण ने VIDEO शेयर कर बैंक से कहा- इंसानियत दिखाओ
Union Minister Nirmala Sitharaman Slams Odisha SBI Bank. ओडिशा में एक बुजुर्ग महिला को पेंशन लेने के लिए कड़ी धूप में पैदल बैंक तक जाना पड़ा। वित्त मंत्री निर्मला सीतारमण ने गुरुवार को महिला का वीडियो शेयर कर बैंक से कहा कि आपको इंसानियत दिखानी चाहिए।
ओडिशा में एक बुजुर्ग महिला को पेंशन लेने के लिए कड़ी धूप में पैदल बैंक तक जाना पड़ा। वित्त मंत्री निर्मला सीतारमण ने गुरुवार को महिला का वीडियो शेयर कर बैंक से कहा कि आपको इंसानियत दिखानी चाहिए। ओडिशा के नवरंगपुर में यह घटना 17 अप्रैल को हुई।
वीडियो ओडिशा की 70 साल की सूर्या हरिजन का है, जो टूटी कुर्सी के सहारे कड़ी धूप में पैदल चल रही हैं। उनका बेटा दूसरे राज्य में मजदूरी करता है। वह अपने छोटे बेटे के साथ रहती हैं जो दूसरों के मवेशियों की देखभाल करता है। वो झोपड़ी में रहती हैं और उनके पास जमीन नहीं है।
निर्मला सीतारमण का ट्वीट...
वित्त मंत्री ने बैंक से पूछा- कोई बैंक मित्र नहीं है क्या?
महिला का वीडियो सीतारमण ने ट्विटर पर शेयर किया। उन्होंने कहा- हम ये देख रहे हैं कि बैंक मैनेजर इस पर जवाब दे रहे हैं, लेकिन फाइनेंस डिपार्टमेंट और SBI इस मामले पर इंसानियत दिखाते हुए कदम उठाए। क्या आपके पास बैंक मित्र नहीं हैं? बैंक मैनेजर ने जवाब दिया था कि महिला की उंगलियां टूटी हुई हैं और इसी वजह से उसे पैसा निकालने में दिक्कत आ रही है। हम यह समस्या जल्द ही सुलझा लेंगे।
बैंक ने 3 ट्वीट कर वित्त मंत्री से कहा- यह देखकर हम भी दुखी हैं
वित्त मंत्री के ट्वीट के बाद SBI ने 3 ट्वीट किए। SBI ने लिखा- यह वीडियो देखकर हमें भी दुख हो रहा है। बुजुर्ग सूर्या हरिजन हर महीने अपने गांव में स्थित CSP पॉइंट से पेंशन निकाल लेती थीं। बुजुर्ग होने के चलते उनके फिंगर प्रिंट मैच नहीं कर रहे हैं।
वो अपने रिश्तेदार के साथ झारीगांव स्थित हमारी ब्रांच पर गई थीं। हमारे मैनेजर ने उन्हें तुरंत उनके अकाउंट से पैसा निकाल कर दिया। बैंक मैनेजर ने हमें यह बताया कि अब हर महीने उन्हें उनके घर पर पेंशन मिल जाएगी। हमने इस बुजुर्ग को एक व्हील चेयर देने का फैसला भी किया है।
झारीगांव के सरपंच का कहना है क‍ि इस तरह के लोगों की सूची बनाई जा रही है और उन्हें भी घर पर पेंशन उपलब्‍ध करवाई जाएगी।
पहले पेंशन नकद दी जाती थी, अब ऑनलाइन ट्रांसफर होती है पर तकनीकी खामी आई
पहले पेंशन नकद दी जाती थी, लेकिन अब खातों में पैसा ऑनलाइन ट्रांसफर किया जा रहा है। बैंक ने बताया कि कभी-कभी ऐसी स्थिति आ जाती है कि फिंगर प्रिंट मेल नहीं खाते हैं, जिसके चलते पेंशन राशि देने में समस्या आती है। इसके चलते ही सूर्या को पिछले 4 महीने से पेंशन नहीं मिली थी।
यह खबर भी पढ़ें...
भाजपा जीती तो ओल्ड पेंशन स्कीम रहेगी या बंद करेंगे?: किरोड़ी बोले- ‘कब मरेगी सासू, कब आएंगे आंसू’, ज्यादातर ने कहा- अभी नहीं बताएंगे
विधानसभा चुनाव में 8 महीने से भी कम समय बचा है। कांग्रेस और भाजपा दोनों अपने पक्ष में माहौल बनाने के लिए हर अवसर को भुनाने की कोशिश कर रही हैं। कांग्रेस ओल्ड पेंशन स्कीम, फ्री बिजली, 500 रुपए में गैस सिलेंडर जैसे पब्लिक कनेक्ट वाले फैसलों के जरिए माहौल बनाने की कोशिश कर रही है तो भाजपा प्रदेशभर में जनाक्रोश आंदोलन के जरिए पलटवार कर रही है कि तमाम घोषणाएं चुनावों को देखते हुए की गई हैं जिनके पूरा होने में संशय है। (पूरी खबर पढ़ें)